Imtella' Ottubru 14, 2021 Ritratti: Maltese Roads Traffic Updates (Jonathan Sammut) Filmati mibgħuta lil dan is-sit juru xita qliel niżla fin-naħa t'isfel ta' Malta. Aktar kmieni, il-maltemp kixef snienu anki fil-qalba ta' Malta. Tant, li traffic light spiċċat maqluba f'nofs ta' triq bix-xita fi Vjal ir-Rihan, f'San Ġwann. Intant, il-pubbliku huwa mitlub biex jevita milli jgħaddi minn Triq il-Mitħna l-Ġdida, il-Mellieħa. Fuq il-mezzi soċjali, il-Kunsill Lokali tal-Mellieħa qal li hemm periklu minħabba li ammont ta' ħamrija niżel fit-triq kawża tax-xita qawwija. Mal-ġurnata, l-Uffiċċju Meterjoloġiku ta' Malta ħareġ twissija ta' riħ qawwi. Qal, li r-riħ mill-Grieg it-Tramuntana se jkun qawwi għal qawwi ħafna f'xi waqtiet b'xita moderata jew qawwija fuq il-gżejjer Maltin. Din it-twissija se tibqa' fis-seħħ sal-10pm tal-lejla.